b'\n_START_ARTICLE_\nArtur\n_START_SECTION_\nIzvor imena\n_START_PARAGRAPH_\nIme Artur smo k nam najverjetneje dobili iz nem\xc5\xa1kega govornega podro\xc4\x8dja. Nemci ime pi\xc5\xa1ejo tudi Arthur. Tako se to ime pi\xc5\xa1e tudi v angle\xc5\xa1\xc4\x8dini in franco\xc5\xa1\xc4\x8dini. Sam razvoj imena razlagajo s keltsko besedo arth v pomenu\xc2\xa0\xc2\xbbmedved\xc2\xab. Arthur je bil okoli leta 500 mitolo\xc5\xa1ki kralj keltskih Britancev in Bretoncev, ki nastopa v \xc5\xa1tevilni srednjeve\xc5\xa1kih legendah in romancah.\n_START_SECTION_\nRazli\xc4\x8dice imena\n_START_PARAGRAPH_\nArt, Arthur, Arti, Arturo\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Artur 77.\n_START_SECTION_\nOsebni praznik\n_START_PARAGRAPH_\nImena Artur ni v na\xc5\xa1ih koledarjih.\n_START_SECTION_\nZanimivost\n_START_PARAGRAPH_\nZnana Arturja 19. in 20. stoletja sta italijanski dirigent Arturo Toscanini in ameri\xc5\xa1ki pianist poljskega rodu Arthur Rubinstein.'